वैसे तो ड्रेस डिजाइनिंग के तहत महिलाओं के लिए प्रमुखता से काम किया जाता है, पर डिजाइनिंग का दायरा इतना सीमित नहीं है। पुरुषों के फैशन को ध्यान में रखते हुए भी काफी काम हो रहा है। इसके अलावा बच्चों की ड्रेस की वैरायटी तो देखते ही बनती है। फैशन डिजाइनिंग में उम्र संबंधी भी कोई बंदिश नहीं होती, यानी हर उम्र के लोगों को चाहिए, स्टाइलिश ड्रेस। ऐसे में कैरियर के मद्देनजर फैशन डिजाइनरों के लिए आज काफी अनुकूल माहौल है।